ରୋଶନୀ ନାଦର ମାଲହୋତ୍ରା  (ଜନ୍ମ ୧୯୮୨) ଜଣେ ଭାରତୀୟ କୋଟିପତି ବ୍ୟବସାୟୀ ତଥା ଏଚସିଏଲ ‍  ଟେକ୍ନୋଲୋଜିର ଚେୟାରମ୍ୟାନ୍ ଅଟନ୍ତି  । ସେ ହେଉଛନ୍ତି ପ୍ରଥମ ମହିଳା ଯିଏକି ଭାରତରେ ଏକ ତାଲିକାଭୁକ୍ତ ଆଇଟି କମ୍ପାନୀର ନେତୃତ୍ୱ ନେଇଛନ୍ତି । ସେ ଏଚସିଏଲ ଗ୍ରୁପର ପ୍ରତିଷ୍ଠାତା ତଥା କୋଟିପତି ବ୍ୟବସାୟୀ ଶିବ ନାଦରଙ୍କର ଏକମାତ୍ର ସନ୍ତାନ ଅଟନ୍ତି । ୨୦୧୯ ମସିହାରେ, ସେ ଫୋର୍ବସ୍ ୱାର୍ଲ୍ଡର ୧୦୦ ଜଣ ପ୍ରଭାବଶାଳୀ ମହିଳାମାନଙ୍କ ତାଲିକାରେ ୫୪ତମ ସ୍ଥାନରେ ଥିଲେ । ୨୦୨୩ ମସିହାରେ, ରୋଶନୀ ଫୋର୍ବସ୍ ୱାର୍ଲ୍ଡର ୧୦୦ ଜଣ ଶକ୍ତିଶାଳୀ ମହିଳାମାନଙ୍କ ତାଲିକାରେ ୬୦ତମ ସ୍ଥାନ ଅଧିକାର କରିଛନ୍ତି । ପ୍ରାରମ୍ଭ ଜୀବନ ରୋଶନୀ ନାଦର ଦିଲ୍ଲୀରେ ବଢ଼ିଥିଲେ । ସେ ବସନ୍ତ ଭ୍ୟାଲି ସ୍କୁଲରେ ଅଧ୍ୟୟନ କରିଥିଲେ ଏବଂ ରେଡି଼ଓ/ ଟିଭି/ ଚଳଚ୍ଚିତ୍ର ଉପରେ ଧ୍ୟାନ ଦେଇ ଉତ୍ତର-ପଶ୍ଚିମ ବିଶ୍ୱବିଦ୍ୟାଳୟରୁ କମ୍ୟୁନିକେଶନରେ ସ୍ନାତକ ହାସଲ କରିଥିଲେ । ସେ କେଲୋଗ ସ୍କୁଲ ଅଫ୍ ମ୍ୟାନେଜମେଣ୍ଟରୁ ଏମବିଏ କରିଥିଲେ । ବୃତ୍ତି ସେ ଏଚସିଏଲରେ ଯୋଗଦେବା ପୂର୍ବରୁ ନିର୍ମାତା ଭାବରେ ବିଭିନ୍ନ କମ୍ପାନୀରେ କାର୍ଯ୍ୟ କରିଥିଲେ । ରେ ଯୋଗଦେବାର ଏକ ବର୍ଷ ମଧ୍ୟରେ ସେ ନିଗମର କାର୍ଯ୍ୟନିର୍ବାହୀ ନିର୍ଦ୍ଦେଶକ ତଥା ସିଇଓ ଭାବରେ ଉନ୍ନୀତ ହୋଇଥିଲେ । ପରବର୍ତ୍ତୀ ସମୟରେ ତାଙ୍କ ପିତା ଶିବ ନାଦର ପଦ ଛାଡି଼ବା ପରେ ସେ ଏଚସିଏଲ ଟେକ୍ନୋଲୋଜିର ଚେୟାରମ୍ୟାନ୍ ହୋଇଥିଲେ । ବ୍ୟକ୍ତିଗତ ଜୀବନ ରୋଶନୀ ଜଣେ ତାଲିମପ୍ରାପ୍ତ ଶାସ୍ତ୍ରୀୟ ସଙ୍ଗୀତଜ୍ଞ ଅଟନ୍ତି । ୨୦୧୦ ମସିହାରେ, ସେ ଏଚସିଏଲ ସ୍ୱାସ୍ଥ୍ୟସେବାର ଉପାଧ୍ୟକ୍ଷ ଶିଖର ମଲହୋତ୍ରାଙ୍କୁ ବିବାହ କରିଥିଲେ । ସେମାନଙ୍କର ଦୁଇଟି ପୁଅ ଅଛନ୍ତି ।